- Hindi News
- National
- आउटसाइडर्स ने संभाली तिरंगा यात्रा, पीयू प्रशासन रहा बेखबर आज पीयू में टीचर्स और नॉन टीचिंग के ल
आउटसाइडर्स ने संभाली तिरंगा यात्रा, पीयू प्रशासन रहा बेखबर आज पीयू में टीचर्स और नॉन टीचिंग के लिए जरूरी किए आईकार्ड
‘देशके गद्दारों को, गोली मारो सालों को’, एसएफएस मुर्दाबाद और भारत माता की जय’ के जैसे नारों के साथ पंजाब यूनिवर्सिटी कैंपस में वीरवार को तिरंगा यात्रा निकली। अखिल भारतीय विद्यार्थी परिषद (एबीवीपी) संगठन की ओर से पूरी तरह मैनेज इस यात्रा में शामिल होने के लिए शहर के कॉलेजों, हिमाचल प्रदेश, असम और पंजाब से भी नेता पहुंचे हुए थे। एबीवीपी के जनरल सेक्रेटरी हरि बोरीकर भी इसमें शामिल हुए। वीसी ऑफिस से शुरू हुई इस यात्रा के लिए पूरी राह में पीयू सिक्योरिटी ने प्रोग्राम की इजाजत के बारे में कोई सवाल नहीं पूछा, ना ही पुलिस प्रशासन ने कोई सवाल किया। पीयू सिक्योरिटी और पुलिस इस यात्रा को सहयोग करते हुए दिखाई दिए। एबीवीपी का दावा था कि ये यात्रा आर्मी के सम्मान के लिए है। दिनेश कुमार, नीरज खरब जैसे कई एबीवीपी के पूर्व नेता इस रैली में दिखाई दिए।
शुक्रवार को एसएफएस ने एक प्रोग्राम रखा है जिसमें सीमा आजाद शामिल होने वाली हैं। दूसरे मुख्य वक्ता शहीद भगत सिंह के भतीजे प्रो. जगमोहन सिंह हैं। इस सेमिनार को लेकर सुबह ऑल पार्टी मीटिंग भी हुई। मीटिंग में पहले तो स्टूडेंट ऑर्गेनाइजेशन ऑफ इंडिया (सोई) जैसे नेताओं ने अभिव्यक्ति की आजादी को समर्थन दे दिया लेकिन शाम तक उन्होंने अपना स्टैंड बदल लिया।
पहले पीडीपी से तो अलग हो लें : सनी मेहता
एनएसयूआईके पूर्व नेता सनी मेहता ने कहा कि एबीवीपी के नेता अफजल गुरु का नारा देने वालों का विरोध कर रहे हैं लेकिन अफजल गुरु का शहीद का दर्जा देने वाली पीडीपी के साथ कश्मीर में सरकार चला रहे हैं। पहले वह अपनी पार्टी को तो संभाल लें।
- प्रो. इमैनुअल नाहर, डीएसडब्ल्यू
} एबीवीपी का प्रोग्राम पीयू की इजाजत से हुआ ?
-हमसे इस प्रोग्राम की कोई इजाजत नहीं ली गई और ना ही ये हमारी जानकारी में था।
}आपकी गाइडलाइंस हैं कि आउटसाइडर्स की एंट्री नहीं होनी चाहिए, लेकिन आज काफी आउटसाइडर्स थे?
-ये सही है कि कैंपस में आउटसाइडर्स स्टूडेंट्स पार्टियों द्वारा नहीं बुलाने चाहिए। यदि ऐसा हुआ है तो हम स्टूडेंट नेताओं से बात करेंगे।
}क्या सब कुछ जानते हुए भी एबीवीपी का प्रोग्राम इसलिए होने दिया गया क्योंकि केंद्र में भाजपा सरकार है?
-ऐसा कुछ नहीं है। यूनिवर्सिटी किसी को फेवर नहीं कर रही। एसएफएस काे प्रोग्राम की इजाजत इसलिए नहीं मिली क्योंकि डिपार्टमेंट या पीयूसीएससी की इजाजत चाहिए थी। हम 27 फरवरी वाले माहौल को पीयू में दोहराना नहीं चाहते।
}सिक्योरिटी स्टाफ ने रैली को क्यों नहीं रोका?
-ये जवाब तो आपको सीएसओ से पूछना चाहिए।
}लेकिन स्टूडेंट्स से संबंधित जवाब तो आप ही देंगे?
-हमारे सीएसओ प्रो. अश्वनी कौल ने हाल ही में ज्वाइन किया है। पुराने सीएमाअो डॉ. जतिंद्र ग्रोवर ने इस्तीफा दे दिया था। हो सकता है कि नए माहौल में वह हर चीज से वाकिफ ना हों।
आज टीचर्स-नॉन टीचिंग भी साथ में रखें आईडी...
पिछलेलगातार चार दिन से पीयू कैंपस में जारी विवाद को लेकर कार्यकारी वीसी प्रो. दिनेश गुप्ता ने डीएसडब्ल्यू और सभी वार्डनों की मीटिंग रखी। पीयू की ओर से जारी प्रेस बयान के मुताबिक एसएफएस को हाॅल इसलिए नहीं मिल पाया क्योंकि उन्होंने किसी चेयरपर्सन या पीयूसीएससी से सिफारिश वाले नियम को पूरा नहीं किया। उन्होंने सभी टीचर्स और नॉन टीचिंग स्टाफ को अपील की है कि वह एंट्री में परेशानी से बचने के लिए आईडी कार्ड अपने साथ रखें।
येबोले एबीवीपी के नेता...
}यात्रानिकालने से पहले वीसी ऑफिस पर कई नेताओं ने स्टूडेंट्स को संबोधित किया। उन्होंने कहा कि एसएफएस कैंपस में नक्सलवादी, माओवादी और अलगाववादी आइडियोलॉजी को प्रमोट कर रही है। इसको बर्दाश्त नहीं किया जाएगा। कई नेता तो बोलते हुए किरपान और लाठियां चलाने की धमकियां भी दे गए। सभी हॉस्टलों से होते हुए तिरंगा यात्रा स्टूडेंट सेंटर पर खत्म हुई।
}हरि बोरीकर ने यहां कहा कि एसएफएस बस्तर की बात करती है लेकिन असलियत ये है कि वहां के लोगों की वजह से ही वहां पर विकास नहीं हो पा रहा है। वहां पर अलगाववादी शक्तियां ताकतवर हैं जो सरकारों को काम नहीं करने दे रहीं। सिर्फ एक घटना का जिक्र करते हुए पूरी इंडियन आर्मी को ‘रेपिस्ट’ कह देना ठीक नहीं है। पीयू में भी जेएनयू की तरह नक्सलवादी लोग बढ़ रहे हैं। वहां पर हर घर में अफजल गुरु पैदा होने के नारे लगाए जा रहे हैं।
}ये कौन?
}ये कौन?
}ये कौन?
}ये कौन?
}हरि बोरीकर एबीवीपी के जनरल सेक्रेटरी
}दिनेश चौहान पिछले साल एलएलबी की
}सोई केकरण सिंह रंधावा ने कहा कि अभिव्यक्ति की आजादी के मामले में वह भी एसएफएस के साथ हैं। लेकिन ये काम शांतिपूर्वक होना चाहिए। हालांकि शाम को सोई के प्रेसिडेंट विकी मिड्डूखेड़ा की ओर से बयान दिया गया कि करण ने अनजाने में ऐसा कहा है।
}एनएसयूआईसेनिशांत मैनी ने कहा कि प्रोग्राम कराने की इजाजत सबको होनी चाहिए लेकिन कैंपस का माहौल खराब ना हो।
}पुसूसेनिरजोग, एसएफआई रविंदर पंजाबा, एनएसयूआई से निशांत, पीयूएचएच अमित सीमार, एएसए से राजेश कुमार, पीएसयू ललकार से अमन भी इस मीटिंग में शामिल हुए। शाम को सभी स्टूडेंट पार्टियों ने कहा कि वह कैंपस का माहौल खराब करने वाले किसी भी प्रोग्राम को सपोर्ट नहीं करते।
पीयूमें वीरवार की सुबह ऑल पार्टी मीटिंग हुई। स्टूडेंट्स फॉर सोसायटी ने ये मीटिंग ‘अभिव्यक्ति की आजादी’ की सुरक्षा का एजेंडा देते हुए बुलाई थी। मीटिंग के दौरान एसएफएस के प्रवक्ता दमनप्रीत सिंह ने कहा कि एबीवीपी ने जो किया है, वह दूसरी राजनीतिक विचारधाराओं पर हमला है। अगर एसएफएस की आवाज आज दबाई जा रही है तो आगे दूसरों के साथ भी यही होगा।
}तिरंगा यात्रा एबीवीपी संगठन की ओर से निकाली गई। ये वीसी ऑफिस से शुरू हुई। सिक्योरिटी स्टाफ शामोश ही रहा।
सीधी बात
tgl_Latn sot_Latn hin_Deva hin_Deva hin_Deva hin_Deva bho_Deva awa_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva